เปิดตัว
โดย...ทีมข่าวการเงินโพสต์ทูเดย์
29 ต.ค. 2565

โดย...ทีมข่าวการเงินโพสต์ทูเดย์
นั่งเก้าอี้เอ็มดีแบงก์กรุงไทยมาพักใหญ่ แต่ ผยง ศรีวณิช ก็ยังเก็บเนื้อเก็บตัว ยังไม่ได้เปิดตัวต่อสาธารณชนอย่างเป็นทางการ เพราะขอทำความเข้าใจแผนธุรกิจกับผู้บริหารและพนักงานซะก่อน
สำหรับแผนยุทธศาสตร์ธุรกิจในปี 2560  ธนาคารกรุงไทยกำหนดให้เป็น “One KTB รวมพลังเป็นหนึ่งเดียว มุ่งสู่ความเป็นหนึ่ง” ได้เชิญผู้จัดการสาขาทั่วประเทศ และหัวหน้าส่วนงานต่างๆ ออกมาร่วมแสดงวิสัยทัศน์ว่าปีนี้ ธนาคารกรุงไทย จะมีทิศทางการดำเนินงานอย่างไร 
งานนี้ท่านประธานแบงก์ สมชัย สัจจพงษ์ ที่ถอดเฝือกมาหลายวันแล้ว ขึ้นมาเจิมเปิดงานให้ก่อนที่ พ่อหนุ่มผยง จะขึ้นมาชวนพนักงานกรุงไทยรวมพลังสู่ความเป็นหนึ่งต่อ 
นี่ถือเป็นงานเปิดตัวอย่างเป็นทางการครั้งแรกของ เอ็มดีกรุงไทยคนใหม่ ที่เจ้าตัวก็ไม่ได้ตื่นเต้นมากมายเท่าไร เพราะว่าตอนเป็นรองกรรมการผู้จัดการก็ต้องพูดอยู่เป็นประจำอยู่แล้ว แค่เปลี่ยนที่นั่งเท่านั้น ส่วนลีลาการพูดยังสนุกสนานเร้าใจ เป็นกันเอง เหมือนเคย